biswa921/hiwiki-latest-pages-articles-raw huggingface dataset:
अंतर्राष्ट्रीय खगोलीय संघ

thumb|अंतर्राष्ट्रीय खगोलीय संघ का चिह्न

अंतर्राष्ट्रीय खगोलीय संघ (International Astronomical Union (IAU)), पेशेवर खगोलशास्त्रियों का एक संगठन है। इसका केंद्रीय सचिवालय पैरिस, फ़्रांस में है। इस संघ का ध्येय खगोलशास्त्र के क्षेत्र में अनुसन्धान और अध्ययन को अंतर्राष्ट्रीय स्तर पर बढ़ावा देना है। जब भी ब्रह्माण्ड में कोई नई वस्तु पाई जाती है तो खगोलीय संघ द्वारा दिए गए नाम ही अंतर्राष्ट्रीय स्तर पर मान्य होते हैं। तथा IAU की स्थापना 1919 में हुई थी
thumb|center|550px|अंतर्राष्ट्रीय खगोलीय संघ (IAU) में 82 देशों के सदस्य संगठन शामिल हैं (राष्ट्रीय सदस्यों के रूप में नामित)।

 अन्य भाषाओँ में 
अंतर्राष्ट्रीय खगोलीय संघ को अंग्रेज़ी में "इंटरनैशनल ऐस्ट्रोनॉमिकल यूनियन" (International Astronomical Union या IAU) और फ़्रांसिसी में "उनियाँ आस्त्रोनोमीक ऐंतेरनास्योनाल" (Union astronomique internationale) कहा जाता है।

 इतिहास 
अंतर्राष्ट्रीय खगोलीय संघ का संगठन १९१९ में किया गया था जब बहुत सी अन्य खगोलीय संगठनों को इसमें विलय कर दिया गया। इसके पहले अध्यक्ष फ़्रांसिसी खगोलशास्त्री बैंझ़ामैं बैलौद (Benjamin Baillaud) थे।

 सामान्य बैठकें 
१९२२ के बाद, अ॰ख॰स॰ हर तीन साल में एक सामान्य बैठक करता आ रहा है। इसमें सिर्फ़ एक बार द्वितीय विश्व युद्ध के कारण १९३८-१९४८ के दस साल के अंतराल में कोई बैठक नहीं हुई थी।

 इन्हें भी देखें 
 खगोलशास्त्र
 खगोलशास्त्र से संबंधित शब्दावली

श्रेणी:खगोलशास्त्र
श्रेणी:खगोलशास्त्रीय संगठन
उपग्रही छल्ला

thumb|हमारे सौर मण्डल के शनि ग्रह के मशहूर उपग्रहीय छल्ले बर्फ़ और धूल के बने हैं
खगोलशास्त्र में उपग्रही छल्ला किसी ग्रह के इर्द गिर्द घूमता हुआ पत्थरों, धुल, बर्फ़ और अन्य पदार्थों का बना हुआ छल्ला होता है। हमारे सौर मण्डल में इसकी सबसे बड़ी मिसाल शनि की परिक्रमा करते हुए उसके छल्ले हैं। हमारे सौर मण्डल के अन्य तीन गैस दानव ग्रहों - बृहस्पति, अरुण और वरुण - के इर्द-गिर्द भी उपग्रहीय छल्ले हैं लेकिन उनकी संख्या और चौड़ाई शनि के छल्लों से कई कम है।

 अन्य भाषाओँ में 
अंग्रेज़ी में उपग्रही छल्ला को "प्लैनॅटरी रिंग" (planetary ring) बोलते हैं क्योंकि यह अक्सर ग्रहों के इर्द-गिर्द बनती हैं, लेकिन वैज्ञानिक दृष्टि से यह उपग्रहों और अन्य वस्तुओं के इर्द-गिर्द भी बन सकती हैं। वैज्ञानिक रूप से यह एक छल्ला है जो उपग्रह की तरह किसी ग्रह या अन्य उपग्रह की परिक्रमा करता है।

 उत्पत्ति 
वैज्ञानिकों का मानना है के उपग्रही छल्ला बनने के तीन कारण हो सकते हैं -
 ग्रह निर्माण के समय आदिग्रह चक्र का कुछ मलबा बच गया हो जो ग्रह के बहुत समीप होने की वजह से गोले में जुड़कर उपग्रह न बन पाया हो - खगोलशास्त्र में देखा गया है के किसी बड़ी वस्तु की रोश सीमा के अन्दर मलबा हो तो उपग्रह बनने की बजाए छल्ला बन जाता है
 ऐसे उपग्रह का मलबा हो जो बन तो गया था लेकिन समय के साथ-साथ अपने ग्रह की रोश सीमा के अन्दर आ जाने से ग्रह के गुरुत्वाकर्षण द्वारा तोड़कर मलबा बना दिया गया हो
 ऐसे उपग्रह का मलबा हो जिस से कोई बड़ी वस्तु या वस्तुएँ जा कर टकराई हों जिन्होनें उसका चूरा बना डाला हो जो अब एक छल्ले के रूप में ग्रह की परिक्रमा कर रहा हो

किसी ज़माने में सोचा जाता था के उपग्रही छल्ले स्थाई नहीं हो सकते और करोड़ों साल के अंतराल में धीरे-धीरे बिखर जाते हैं या फिर जुड़कर एक उपग्रह बना लेते हैं। इसके विपरीत, शनि के छल्लो के नज़दीकी अध्ययन से पता लगा है के उसके छल्ले सौर मंडल के आदिकाल से बरक़रार हैं, यानि की अरबों वर्ष से स्थाई हैं।

 इन्हें भी देखें 
 गैस दानव
 शनि
 सौर मण्डल
 खगोलशास्त्र से सम्बन्धित शब्दावली

 सन्दर्भ 

श्रेणी:खगोलशास्त्र
श्रेणी:हिन्दी विकि डीवीडी परियोजना
सिम

300px|right|thumb|सिम कार्ड
right|thumb|300px|सिम चिप की संरचना
सिम (SIM) शब्द 'सबस्क्राइबर आइडेंटिटी मॉड्युल' (Subscriber Identity Module) का लघुरूप है। यह एक एकीकृत परिपथ (integrated circuit) है जिसमें मोबाइल फोन या कम्प्युटरों पर मोबाइल टेलीफोनी के लिये आवश्यक 'सर्विस सबस्क्राइबर की' (service-subscriber key (IMSI)) स्टोर रहती है।

 बाहरी कड़ियाँ 
 ETSI Smart Card standards (102 221)
 SIM Deferent Between Prepaid and Post Paid 
 GSM 11.11 - Specification of the Subscriber Identity Module — Mobile Equipment (SIM — ME) interface.
 GSM 11.14 - Specification of the SIM Application Toolkit for the Subscriber Identity Module — Mobile Equipment (SIM — ME) interface
 ITU-T E.118 - The International Telecommunication Charge Card. 2006 ITU-T.

श्रेणी:स्मार्ट jioकार्ड
श्रेणी:मोबाइल फ़ोन
श्रेणी:कंप्युटर पहुँच नियंत्रण
आदिग्रह चक्र

thumb|एक चित्रकार द्वारा कल्पनित किसी तारे के इर्द-गिर्द परिक्रमा करता आदिग्रह चक्र
आदिग्रह चक्र या प्रोटोप्लैनॅटेरी डिस्क या प्रॉपलिड एक नए जन्में तारे के इर्द-गिर्द घूमता घनी गैस का चक्र होता है। कभी-कभी इस चक्र में जगह-जगह पर पदार्थों का जमावड़ा हो जाने से पहले धूल के कण और फिर ग्रह जन्म ले लेते हैं।

 इन्हें भी देखें 
 तारा
 सौर मण्डल
 ग्रह
 खगोलशास्त्र से सम्बन्धित शब्दावली

श्रेणी:परितारकीय चक्र
श्रेणी:खगोलशास्त्र
श्रेणी:हिन्दी विकि डीवीडी परियोजना
रोश सीमा

300px|thumb|एक द्रव्य के जमावड़े की कल्पना कीजिये, जो अपने अंदरूनी गुरुत्वाकर्षण से एकत्रित है और अपने ग्रह के पास है - अगर रोश सीमा से काफ़ी बहार हो तो यह एक गोले का आकार ले लेता है
300px|thumb|अब अगर यह गोला ग्रह के पास आता है तो बड़े ग्रह के गुरुत्वाकर्षण की खींच से इसका आकार खिंच सा जाता है और गोले को बेढंगा कर देता है
300px|thumb|रोश सीमा के अन्दर का द्रव्य ग्रह के गुरुत्वाकर्षण के प्रभाव में आ जाता है और गोला इस खींचातानी में टूट जाता है
300px|thumb|ग्रह के पास वाले कण (लाल तीरों से दर्शाए हुए) ग्रह से दूर वाले कणों से ज़्यादा तेज़ परिक्रमा करते हैं
300px|thumb|अलग कणों की अलग गति से द्रव्य खिंच जाता है और एक उपग्रही छल्ला बना देता है
खगोलशास्त्र में रोश सीमा या रोश व्यास ब्रह्माण्ड में दो वस्तुओं के गुरुत्वाकर्षण के तालमेल के एक परिणाम को उजागर करता है। आम तौर से कोई भी वस्तु अपने ही गुरुत्वाकर्षण के प्रभाव से इकठ्ठा होकर रहती है, जैसे की ग्रह, उपग्रह, वग़ैराह। लेकिन यदि कोई दूसरी बड़ी वस्तु पास में आ जाए तो वह पहली वस्तु के जमकर एक हो जाने में ख़लल डालती है। किसी भी वस्तु की रोश सीमा वह सीमा है जिसके अन्दर वह वस्तु किसी भी दूसरी वस्तु को जमकर एकत्रित नहीं होने देती। साधारण तौर पर रोश सीमा का प्रयोग ग्रहों के इर्द-गिर्द मंडराते हुए उपग्रहों के लिए होता है। अगर उपग्रह ग्रहों की रोश सीमा से बहार बन जाए, तो साधारण उपग्रह बन पाते हैं, वर्ना ग्रह का गुरुत्वाकर्षण इतना प्रभावशाली होता है के वह या तो बड़ा उपग्रह बनने ही नहीं देता, या फिर उपग्रही छल्ला बना देता है, या उस मलबे को अपनी और खींचकर उसका अपने अन्दर ही विलय कर लेता है।

 तनाव पुष्टि 
कभी-कभी रोश सीमा के अन्दर भी उपग्रह बन पाते है। यह तब होता है जब उपग्रह में जमाव केवल गुरुत्वाकर्षण की वजह से ना हो और उसके पदार्थों की आपस में चिपकन का कोई और रासायनिक या भौतिक कारण हो। वैज्ञानिक भाषा में कहा जा सकता है के अगर उपग्रह की तनाव पुष्टि अधिक हो तो वह रोश सीमा में रहकर भी एकत्रित रह सकता है। बृहस्पति का उपग्रह मीटस और शनि का उपग्रह पैन इसके दो उदहारण हैं जो रोश सीमा के अन्दर होते हुए भी बरकरार हैं। लेकिन ऐसे उपग्रहों में और अजीब चीज़ें देखी जा सकती हैं। क्योंकि इनकी सतह पर बड़े ग्रह के गुरुत्वाकर्षण का प्रभाव बहुत अधिक होता है, अगर इनकी सतह पर कोई चीज़ रख दी जाए तो कभी-कभी वह आँखों के सामने ही अनायास सतह से उड़कर उपग्रह से अलग हो सकती है।

 इन्हें भी देखें 
 उपग्रही छल्ला

श्रेणी:खगोलशास्त्र
श्रेणी:हिन्दी विकि डीवीडी परियोजना
क्वेसार

thumb|300px|ULAS J1120+0641 नामक क्वेसार पृथ्वी से बहुत दूर स्थित है और सूरज से दो अरब गुना द्रव्यमान वाले कालेछिद्र से ऊर्जा प्राप्त करता है। यह उसके अभिवृद्धि चक्र का काल्पनिक चित्रण है।
क्वेसार (quasar), जो "क्वासी स्टेलर रेडियो स्रोत" (quasi-stellar radio source) का संक्षिप्त रूप है, किसी अत्यंत तेजस्वी सक्रीय गैलेक्सीय नाभिक को कहते हैं। अधिकांश बड़ी गैलेक्सियों के केन्द्र में एक विशालकाय कालाछिद्र होता है, जिसका द्रव्यमान लाखों या करोड़ों सौर द्रव्यमानों के बराबर होता है। क्वेसार और अन्य सक्रीय गैलेक्सीय नाभिकों में इस कालेछिद्र के इर्द-गिर्द एक गैसीय अभिवृद्धि चक्र होता है। जब इस अभिवृद्धि चक्र की गैस कालेछिद्र में गिरती है तो उस से विद्युतचुंबकीय विकिरण के रूप में ऊर्जा उत्पन्न होती है, जो विद्युतचुंबकीय वर्णक्रम में रेडियो, अवरक्त, प्रकाश, पराबैंगनी, ऍक्स-किरण और गामा किरण के तरंगदैर्घ्य में होती है। क्वेसारों से उत्पन्न ऊर्जा भयंकर होती है और सबसे शक्तिशाली क्वेसार की तेजस्विता 1041 वॉट से अधिक होती है, जो हमारे क्षीरमार्ग जैसी बड़ी गैलेक्सियों से हज़ारों गुना अधिक है।

 इन्हें भी देखें 
 सक्रीय गैलेक्सीय नाभिक
 अभिवृद्धि चक्र
 विशालकाय कालाछिद्र

 सन्दर्भ 

श्रेणी:खगोलशास्त्र
श्रेणी:प्रकारानुसार सक्रीय गैलेक्सियाँ
*
तारा गुच्छ

thumb|250px|पहलवान तारामंडल में स्थित मॅसिये ९२ नाम का गोल तारागुच्छा
तारागुच्छ (star cluster, स्टार क्लस्टर) या तारामेघ तारों के विशाल समूह को कहते हैं। विशेष रूप से दो तरह के तारागुच्छ पायें जाते है - 
 गोल तारागुच्छे (globular cluster, ग्लोब्युलर क्लस्टर) सैंकड़ो हजारों घनीभूत वितरण वाले बूढ़े तारों का समूह है जों गुरुत्वाकर्षण से आपस में बंधे होते है
 खुले तारागुच्छे (open cluster, ओपन क्लस्टर) में तारों का वितरण अपेक्षाकृत शिथिल होता है और इसमे प्रायः कुछ सौ की संख्या में नवीकृत तारें पायें जाते है।

 तारागुच्छ और तारामंडल में अंतर 
तारामंडल वे तारे और खगोलीय वस्तुएं होती हैं तो पृथ्वी की सतह से देखने पर स्थाई रूप से आकाश में एक ही क्षेत्र में इकठ्ठी नज़र आती हैं। इसका मतलब यह नहीं है के ये वास्तव में एक-दुसरे के पास हैं या इनका आपस में कोई महत्वपूर्ण गुरुत्वाकर्षक बंधन है। इसके विपरीत तारागुच्छ के तारे वास्तव में एक गुच्छे में होते हैं और इनका आपस में गुरुत्वाकर्षक बंधन होता है।

 गोल तारागुछे 
गोल तारागुच्छे ("ग्लोब्युलर क्लस्टर") १०-३० प्रकाश वर्ष के गोलाकार क्षेत्र में एकत्रित दस हज़ार से दसियों लाख तारों के झुण्ड होते हैं। इनमे से अधिकतर तारे ठन्डे (लाल और पीले रंगों में सुलगते हुए) और छोटे आकार के (ज़्यादा-से-ज़्यादा सूरज से दुगने बड़े) और काफी बूढ़े होते हैं। बहुत से तो पूरी ब्रह्माण्ड की आयु (जो १३.६ अरब वर्ष अनुमानित की गयी है) से चंद करोड़ साल कम के ही होते हैं। इनसे बड़े या अधिक गरम तारे या तो महानोवा (सुपरनोवा) बनकर ध्वस्त हो चुके होते हैं या सफ़ेद बौने बन चुके होते हैं। फिर भी कभी-कभार इन गुच्छों में अधिक बड़े और गरम नीले तारे भी मिल जाते हैं। वैज्ञानिकों का अनुमान है के ऐसे नीले तारे इन गुच्छों के घने केन्द्रों में पैदा हो जाते हैं जब दो या उसे से अधिक तारों का आपस में टकराव और फिर विलय हो जाता है। आकाशगंगा (मिल्की वे, हमारी गैलेक्सी) में गोल तारागुच्छे गैलेक्सी के केंद्र के इर्द-गिर्द फैले हुए गैलेक्सीय सेहरे में मिलते हैं।

 खुले तारागुच्छे 
खुले तारागुच्छे ("ओपन क्लस्टर") १०-३० प्रकाश वर्ष के चपटे क्षेत्र में फैले चंद सौ तारों के तारागुच्छे होते हैं। इनमे से अधिकतर तारे छोटी आयु वाले (कुछ करोड़ वर्षों पुराने) नवजात सितारे होते हैं। सर्पिल आकाशगंगाओं (जैसे की हमारी आकाशगंगा, क्षीरमार्ग) में यह अक्सर भुजाओं में मिलते हैं। क्योंकि इनमें आपसी गुरुत्वाकर्षक बंधन उतना मज़बूत नहीं होता जितना के गोल तारागुच्छों के सितारों में होता है, इसलिए अक्सर इनके तारे आसपास के विशाल आणविक बादलों और अन्य वस्तुओं के प्रभाव में आकर भटक जाते हैं और तारागुच्छा छोड़ देते हैं। कृत्तिका तारागुच्छ (अंग्रेज़ी में "प्लीअडीज़") इस श्रेणी के तारागुच्छों का एक मशहूर उदहारण है।

 इन्हें भी देखें 
 तारामंडल
 गोल तारागुच्छ
 खुला तारागुच्छ

श्रेणी:तारागुच्छ
श्रेणी:खगोलशास्त्र
श्रेणी:खगोलीय वस्तुएँ
सौर द्रव्यमान

thumb|वी॰वाए॰ कैनिस मेजौरिस का द्रव्यमान ३०-४० M☉ है, यानि सूरज के द्रव्यमान का ३०-४० गुना है
खगोलविज्ञान में सौर द्रव्यमान (solar mass) (M☉) द्रव्यमान की मानक इकाई है, जिसका मान १.९८८९२ X १०३० कि.ग्रा. है। इसका उपयोग तारों और आकाशगंगाओं के द्रव्यमान को इंगित करने के लिए किया जाता है। १ सौर द्रव्यमान का मान सूर्य के द्रव्यमान के बराबर, पृथ्वी के द्रव्यमान का ३,३२,९५० गुना और बृहस्पति के द्रव्यमान का १,०४८ गुना होता है। अगर किसी तारे का द्रव्यमान हमारे सूरज से बीस गुना है, जो कहा जाएगा के उसका द्रव्यमान २० M☉ है।2014 Astronomical Constants http://asa.usno.navy.mil/static/files/2014/Astronomical_Constants_2014.pdf NIST CODATA http://physics.nist.gov/cgi-bin/cuu/Value?bg 

 इन्हें भी देखें 
 सूरज
 द्रव्यमान
 तारा
 सौर अर्धव्यास

 सन्दर्भ 

श्रेणी:खगोलशास्त्र
श्रेणी:सूर्य
श्रेणी:तारे
श्रेणी:खगोलिकी में मापन इकाईयाँ
श्रेणी:द्रव्यमान की इकाईयाँ
मीटस (उपग्रह)

thumb|right|सन् १९९६-९७ में गैलिलेओ यान द्वारा ली गयी मीटस की झलकी
मीटस (यूनानी: Μήτις, अंग्रेज़ी: Metis) बृहस्पति ग्रह का सब से अंदरूनी उपग्रह है। इस ग्रह के अस्तित्व के बारे में सब से पहले १९७९ में पता चला जब अंतरिक्ष यान वॉयेजर प्रथम बृहस्पति के पास से गुज़रा और मीटस को उसके द्वारा खींची गयी तस्वीरों में देखा गया। उसके बाद १९९६ से लेकर सितम्बर २००३ तक गैलिलेओ यान (जिसे बृहस्पति मण्डल का अध्ययन करने भेजा गया था) ने भी इसके कई चित्र उतारे। मीटस के बृहस्पति के इतना पास होने से और बृहस्पति से इतना छोटा होने से यह उपग्रह बृहस्पति की स्थिरमुखी परिक्रमा करता है, यानि परिक्रमा करते हुए मीटस का एक ही रुख़ हमेशा बृहस्पति की ओर होता है। बृहस्पति के तगड़े गुरूत्वाकर्षक खिचाव से इस उपग्रह की गोलाई भी बेढंगी हो गयी है - इसकी लम्बाई इसकी चौड़ाई से दो गुना अधिक है। यह उपग्रह बृहस्पति की रोश सीमा के अन्दर आता है और यदि मीटस में अंदरूनी चिपकाव कम होता तो बृहस्पति का भयंकर गुरुत्वाकर्षण इसे तोड़ चुका होता। वैज्ञानिकों का मानना है के इस उपग्रह के कुछ अंशों का चूरा बनकर बृहस्पति की मुख्य उपग्रही छल्ले के बनने में प्रयोग हुआ है।

 अकार 
मीटस का अकार ६० - ४० - ३४ कीमी है (लम्बाई, चौड़ाई, गहराई)।

 इन्हें भी देखें 
 बृहस्पति
 रोश सीमा
 उपग्रही छल्ले

 सन्दर्भ 

श्रेणी:प्राकृतिक उपग्रह
श्रेणी:बृहस्पति के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
खगोलीय वस्तु

right|300px|thumb|उल्लेखनीय खगोलीय पिंडों की व्याख्या के लिए ज्ञात ब्रह्मांड का लघुगणक मानचित्र 
खगोलीय पिंड या खगोलीय वस्तु ऐसी वस्तु को कहा जाता है जो ब्रह्माण्ड में प्राकृतिक रूप से पायी जाती है, यानि जिसकी रचना मनुष्यों ने नहीं की होती है। इसमें तारे, ग्रह, प्राकृतिक उपग्रह, गैलेक्सी, उल्का पिंड, ब्लैक होल, पल्सर, आदि।

 अन्य भाषाओं में 
खगोलीय वस्तु को अंग्रेज़ी में "सॅलॅस्टियल बॉडी" (celestial body) और उर्दू-फ़ारसी में "अजराम फ़लकी" () या "अजराम आसमानी" कहा जाता है। 

ये ऐसी वस्तुएँ है जो प्रथ्वी के वातावरण से पूर्णतया बाहर है | जैसे कि चंद्रमा , सूर्य ,तथा दूसरे ग्रह ।ये सभी तो बहुत ही छोटे खगोलीय पिंड हें । इनके अलावा कई तो ऐसे हैं जो बहुत बड़े भी हैं । कुछ ग्रहों के बीच-बीच मे रिंग नुमा सरंचना मे पिंड फैले रहते हैं । जैसे की कुपलेर रिंग में कई सारे एस्ट्रोइड्स ( पिंड ) बहुत अधिक मात्र में फैले हुए हें ।

 खगोलीय पिंडों का अध्ययन 
इन वस्तुओं का अध्ययन करने के लिए प्राकृतिक खगोलीय पिंडों के अलावा, मानव निर्मित वस्तुओं जैसे कृत्रिम उपग्रह और अंतरिक्ष जांच मिशन को अंतरिक्ष में भेजा गया है। खगोलविद पृथ्वी से आकाशीय पिंडों का अध्ययन और निरीक्षण करने के लिए दूरबीन जैसे विभिन्न उपकरणों का उपयोग करते हैं। इन वस्तुओं के स्पेक्ट्रम का विश्लेषण करने के लिए स्पेक्ट्रोस्कोपी का उपयोग किया जाता है, और इन आकाशीय पिंडों के गुणों को मापने के लिए विभिन्न तकनीकों जैसे ऑकल्टेशन और एस्ट्रोमेट्री का उपयोग किया जाता है।

आकाशीय पिंडों का अध्ययन आधुनिक खगोल विज्ञान का एक महत्वपूर्ण हिस्सा है, क्योंकि इसका उपयोग ब्रह्मांड और इसके विकास के बारे में जानकारी प्राप्त करने के लिए किया जाता है। इन वस्तुओं के गठन और विकास को समझने से हमें अपनी आकाशगंगा और बड़े ब्रह्मांड के विकास को समझने में मदद मिलती है।

 इन्हें भी देखें 

 खगोलशास्त्र

 बाहरी कड़ियाँ 

 "खगोलीय पिंड किसे कहते हैं? Celestial Bodies meaning in Hindi". Mactof (हिंदी में). अभिगमन तिथि 2023-04-17

श्रेणी:खगोलशास्त्र
श्रेणी:हिन्दी विकि डीवीडी परियोजना
अरुण के प्राकृतिक उपग्रह

upright=1.5|right|thumb|अरुण और उसके छह सबसे बड़े चन्द्रमा - (बाएँ से दाएँ) पक, मिरैन्डा, ऍरिअल, अम्ब्रिअल, टाइटेनिआ और ओबेरॉन
हमारे सौर मण्डल के सातवे ग्रह अरुण (युरेनस) के २८ ज्ञात प्राकृतिक उपग्रह हैं।"अरुण के अनियमित उपग्रहों के लिए एक अत्यंत गहरी खोज: पूर्णता की सीमाएँ" (ऐन अल्ट्राडीप सर्वे फॉर इर्रेग्युलर सैटलाइट्स ऑफ़ युरेनस: लिमिट्स टू कम्पलीट्नॅस, अंग्रेज़ी में) , ऍस ऍस शॅपर्ड, डेविड जॅविट, क्लेना जॅविट (२००५), खगोलशास्त्रिय पत्रिका (एस्ट्रोनॉमिकल जर्नल) १२९, पृष्ठ ५१८-५२५, Bibcode 2005AJ....129..518S. doi:10.1086/426329 इनमें से पांच सब से बड़े चन्द्रमा अपने ही गुरुत्वाकर्षण के खिचाव से गोल हो चुके हैं जबकि बाक़ियों के अकार बेढंगे हैं, जैसा की प्राकृतिक उपग्रहों में आम देखा जाता है। इन सब चंद्रमाओं के नाम अंग्रेज़ी नाटककार विलियम शेक्सपीयर और लेखक अलेक्ज़ंडर पोप की कहानियों के पात्रों पर रखे गए हैं। सब से पहले ब्रिटिश वैज्ञानिक विलियम हरशॅल ने १७८७ में अरुण के सब से बड़े दो चंद्रमाओं - टाइटेनिआ और ओबेरॉन - की पाए जाने की घोषणा की थी। बाक़ी तीन गोलाकार चंद्रमाओं में से ऍरिअल और अम्ब्रिअल १८५१ में विलियम लैसॅल द्वारा और मिरैन्डा १९४८ में जॅरार्ड काइपर द्वारा खोजे गए थे। बाक़ी चन्द्रमा या तो वॉयेजर द्वितीय यान के अरुण के पास से गुज़रने पर या पृथ्वी पर स्थित ताक़तवर दूरबीनों से १९८५ के बाद पाए गए।

 इन्हें भी देखें 
 अरुण (ग्रह)
 प्राकृतिक उपग्रह

 सन्दर्भ 

श्रेणी:अरुण के प्राकृतिक उपग्रह
श्रेणी:हिन्दी विकि डीवीडी परियोजना
उपग्रह
मिरैन्डा (उपग्रह)

thumb|left|200px|मिरैन्डा की सतह बहुत ही ऊबड़-खाबड़ है
मिरैन्डा अरुण (युरेनस) ग्रह के पांच गोल अकार वाले बड़े प्राकृतिक उपग्रहों में से सब से छोटा और अरुण की सब से क़रीबी परिक्रमा करते हुआ उपग्रह है। ध्यान रहे के इस से छोटे अरुण के इर्द-गिर्द २० से अधिक अन्य उपग्रह भी हैं, लेकिन वे गोल की बजाए बेढंगे अकार के हैं। इसकी खोज १६ फ़रवरी १९४८ में जॅरार्ड काइपर ने दूरबीन से की थी। मिरैंडा की पास से तस्वीरें केवल वॉयेजर द्वितीय यान के जनवरी १९८६ में अरुण के पास से गुज़रने पर लीं गयी थीं। मिरैंडा की सतह देखने में ऊबड़-खाबड़ लगती है और वैज्ञानिकों का मानना है के वह अधिकतर जमे हुए पानी की बर्फ़ की बनी हुई है। यह भी सोच है के मिरैंडा के अन्दर पत्थर भी मौजूद हैं। इस चन्द्रमा की गहरी खाइयों को देखकर लगता है के अतीत में इसपर बहुत भूकंप आते थे जिस वजह से इसकी ज़मीन इतनी टूटी और टेढ़ी-मेढ़ी है।

 इन्हें भी देखें 
 अरुण के प्राकृतिक उपग्रह
 अरुण (ग्रह)

श्रेणी:प्राकृतिक उपग्रह
श्रेणी:अरुण के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
टाइटेनिआ (उपग्रह)

thumb|right|200px|वॉयेजर द्वितीय यान द्वारा ली गयी एक टाइटेनिआ की तस्वीर
टाइटेनिआ अरुण (युरेनस) ग्रह का सब से बड़ा उपग्रह है। माना जाता है के यह चन्द्रमा बर्फ़ और पत्थर की लगभग बराबर मात्राओं से रचा हुआ है - इसकी सतह बर्फ़ीली है और अन्दर का हिस्सा पत्थरीला है। कुछ वैज्ञानिको की सोच है के बाहरी बर्फ़ और अंदरूनी पत्थर के बीच में एक पानी की तह होने की सम्भावना है, लेकिन इस बात का अभी कोई पक्का सबूत नहीं मिला है। सतही बर्फ़ में कुछ पदार्थों के मिले होने के कारण इस उपग्रह का रंग थोड़ा लाल प्रतीत होता है। इसकी सतह पर अंतरिक्ष से गिरे हुए उल्कापिंडों की वजह से बहुत से बड़े गढ्ढे भी हैं, जिनमें से एक भयंकर गढ्ढे का व्यास ३२६ किमी है। फिर भी देखा गया है के अरुण के एक अन्य उपग्रह ओबेरॉन पर इस से भी ज़्यादा गढ्ढे हैं। वैज्ञानिक अनुमान लगते हैं की टाइटेनिआ पर शायद काफ़ी भूकम्पों के आने से बहुत से गढ्ढे भरे जा चुके हैं और अब नज़र नहीं आते। वॉयेजर द्वितीय यान के जनवरी १९८६ में अरुण के पास से गुज़रने पर टाइटेनिआ की बहुत से तस्वीरें ली गयी जिनके ज़रिये इसकी सतह के लगभग ४०% हिस्से के नक्शे बनाए जा चुके हैं।

 अकार 
टाइटेनिआ का अकार गोल है। इसका औसत व्यास लगभग १५७७ किमी है। इसके मुक़ाबले में पृथ्वी के चन्द्रमा का व्यास लगभग ३,४७४ किमी है, यानि की टाइटेनिआ का अकार हमारे चन्द्रमा के आधे से ज़रा छोटा है।

 इन्हें भी देखें 
 अरुण के प्राकृतिक उपग्रह
 अरुण (ग्रह)

श्रेणी:प्राकृतिक उपग्रह
श्रेणी:अरुण के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
ऍरिअल (उपग्रह)

thumb|left|200px|वॉयेजर द्वितीय यान द्वारा १९८६ को ली गयी एक ऍरिअल की तस्वीर
ऍरिअल अरुण (युरेनस) ग्रह का एक उपग्रह है। अकार में यह अरुण का चौथा सब से बड़ा उपग्रह है। ऍरिअल अरुण के सारे उपग्रहों में से सब से अधिक चमकदार है। अरुण के अन्य बड़े चंद्रमाओं की तरह, ऍरिअल भी बर्फ़ और पत्थर का बना हुआ है। इसकी सतह बर्फ़ीली और अन्दर का केंद्रीय भाग पत्थरीला है। इसकी सतह बहुत ऊबड़-खाबड़ है और उसपर ऊंचे टीले और गहरी खाइयाँ दोनों दिखाई देती हैं। वॉयेजर द्वितीय यान के १९८६ में अरुण के पास से गुज़रने पर ऍरिअल की सतह के लगभग ३५% हिस्से के नक्शे बनाए जा चुके हैं। फ़िलहाल ऍरिअल का अध्ययन करने के लिए कोई और अंतरिक्ष यान भेजने की कोई योजना नहीं है। हालांकि अरुण के सारे बड़े उपग्रहों पर भूकम्पों के सुराग मिलते हैं, लेकिन ऐसा प्रतीत होता है के ऍरिअल पर आये हुए भूकंप सब से ताज़ा हैं।

 अकार 
ऍरिअल का अकार गोल है। इसका औसत व्यास लगभग ११५८ किमी है। इसके मुक़ाबले में पृथ्वी के चन्द्रमा का व्यास लगभग ३,४७४ किमी है, यानि की ऍरिअल का अकार हमारे चन्द्रमा के एक-तिहाई से ज़रा छोटा है।

 इन्हें भी देखें 
 अरुण के प्राकृतिक उपग्रह
 अरुण (ग्रह)

श्रेणी:प्राकृतिक उपग्रह
श्रेणी:अरुण के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
अम्ब्रिअल (उपग्रह)

thumb|left|200px|वॉयेजर द्वितीय यान द्वारा १९८६ को ली गयी एक अम्ब्रिअल की तस्वीर
अम्ब्रिअल अरुण (युरेनस) ग्रह का एक उपग्रह है। आकार में यह अरुण का तीसरा सब से बड़ा उपग्रह है। अम्ब्रिअल का रंग अरुण के सारे उपग्रहों में से सब से गाढ़ा है। अरुण के अन्य बड़े चंद्रमाओं की तरह, अम्ब्रिअल भी बर्फ़ और पत्थर का बना हुआ है। इसकी सतह बर्फ़ीली और अन्दर का केंद्रीय भाग पत्थरीला है। इसकी सतह पर अंतरिक्ष से गिरे हुए उल्कापिंडों की वजह से बहुत से बड़े गढ्ढे भी हैं, जिनका व्यास २१० किमी तक पहुँचता है। कुछ टीले और खाइयाँ भी देखी गयी हैं। वॉयेजर द्वितीय यान के १९८६ में अरुण के पास से गुज़रने पर अम्ब्रिअल की सतह के लगभग ४०% हिस्से के नक्शे बनाए जा चुके हैं।

 आकार 
अम्ब्रिअल का आकार गोल है। इसका औसत व्यास लगभग ११६९ किमी है, जो ऍरिअल के ११५८ किमी के व्यास से बस थोड़ा सा ही बड़ा है। पृथ्वी के चन्द्रमा का व्यास लगभग ३,४७४ किमी है, यानि की अम्ब्रिअल का आकार हमारे चन्द्रमा का लगभग एक-तिहाई है।

 इन्हें भी देखें 
 अरुण के प्राकृतिक उपग्रह
 अरुण (ग्रह)
 खगोलशास्त्र से संबंधित शब्दावली

श्रेणी:अरुण के प्राकृतिक उपग्रह
श्रेणी:हिन्दी विकि डीवीडी परियोजना
पक (उपग्रह)

thumb|left|200px|वॉयेजर द्वितीय यान द्वारा २४ जनवरी १९८६ को ली गयी एक पक की तस्वीर
पक अरुण (युरेनस) ग्रह का एक उपग्रह है। १९८५ तक पक वैज्ञानिकों के लिए अज्ञात था और इसके अस्तित्व का तब पता चला जब अरुण के पास से गुज़रते हुए वॉयेजर द्वितीय यान की खींची गयी तस्वीरों में यह नज़र आया। पक का अकार लगभग गोले जैसा है लेकिन पूरा गोला नहीं है। इसपर अंतरिक्ष से गिरे हुए उल्कापिंडों की वजह से बहुत से बड़े गढ्ढे हैं।

 अकार 
पक का अकार गोल-जैसा पर थोड़ा बेढंगा है। इसका औसत व्यास लगभग १६२ किमी है, जो अरुण के पांच बड़े उपग्रहों से काफ़ी छोटा है। अरुण के पांच बड़े उपग्रह टाइटेनिआ, ओबेरॉन, ऍरिअल, अम्ब्रिअल और मिरैन्डा हैं, जिनमें से सब से छोटा मिरैन्डा है जिसका व्यास लगभग ४७१ किमी है। पृथ्वी के चन्द्रमा का व्यास लगभग ३,४७४ किमी है, यानि की हमारा चन्द्रमा पक से लगभग इक्कीस गुना बड़ा है।

 इन्हें भी देखें 
 अरुण के प्राकृतिक उपग्रह
 अरुण (ग्रह)

श्रेणी:प्राकृतिक उपग्रह
श्रेणी:अरुण के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
दूरसंचार का इतिहास

300px|right|thumb|जर्मनि के नलबाक (Nalbach) में क्लाड चैपी के सेमाफोर टॉवर (प्रकाशीय टेलीग्राफ) की प्रतिकृति

दूरसंचार का इतिहास बहुत पुराना है। बहुत पहले लोग दूरसंचार के लिये धुँवा और नगाड़ा आदि का प्रयोग करते थे। 

 कालक्रम 

अविद्युतीय दृश्य संकेत
 प्रागैतिहासिक: आग, धुँवा आदि
 ६ठी शताब्दी ईसापूर्व : डाक (मेल)
 ५वीं शताब्दी ईसापूर्व : कबूतर द्वारा
 ४थी शताब्दी ईसापूर्व : जलीय सेमाफोर (Hydraulic semaphores)
 ४९० ईसापूर्व : Heliographs
 १५वीं शताब्दी : समुद्रीय ध्वज
 १७९० : सेमाफोर लाइनें
 १९वीं शताब्दी : संकेतक दीप (Signal lamps)

 श्रव्य संकेत (Audio signals)
 प्रागैतिहासिक : नगाड़े, ड्रम, ढोल आदि
 १८३८ : विद्युत टेलीग्राफ
 1876: Telephone. See: Invention of the telephone, History of the telephone, Timeline of the telephone
 1880: Photophone
 1896: Radio. See: History of radio.

 उन्नत विद्युत/इलेक्ट्रॉनिक संकेत
 1927: Television. See: History of television
 1930: Videophone
 1964: Fiber optical telecommunications
 1969: Computer networking
 1981: Analog cellular mobile phones
 1982: SMTP email
 1983: Internet. See: History of Internet
 1998: Satellite phones

 इन्हें भी देखें 
 संचार का इतिहास

 बाहरी कड़ियाँ 
 International Telecommunication Union
 Aronsson's Telecom History Timeline
 Telecommunications History Group Virtual Museum

इतिहास
धुआँ

धूम्र वायुजनित अभिकणों और गैसों का एक संग्रह है जो तब उत्सर्जित होता है जब कोई सामग्री दहन या ताप-विघटन से गुजरती है, साथ में हवा की मात्रा जो द्रव्यमान में प्रवेश करती है या अन्यथा मिश्रित होती है। यह आमतौर पर आग (चूल्हा, मोमबत्तियाँ, अन्तर्दहन इंजन, दीपक और भट्टी सहित) का एक अवांछित सह-उत्पाद है, लेकिन इसका उपयोग कीट नियंत्रण (धूमन), संचार (धूम्र संकेत), रक्षात्मक और आक्रामक क्षमताओं के लिए भी किया जा सकता है। सेना (स्मोक स्क्रीन), खाना बनाना, या धूम्रपान (तम्बाकू, भांग, आदि)। इसका उपयोग उन अनुष्ठानों में किया जाता है जहाँ आध्यात्मिक या जादुई उद्देश्यों के लिए गंध पैदा करने के लिए अगरबत्ती को जलाया जाता है। यह एक स्वादिष्ट कारक और परिरक्षक भी हो सकता है। 

घर के अन्दर लगी अग्नि के शिकार लोगों की मृत्यु का मुख्य कारण धूम्र श्वसन है। धूम्र कार्बन मोनोक्साइड, हाइड्रोजन सायनाइड और अन्य दहन उत्पादों के कारण होने वाली उष्ण क्षति, विषाक्तन और फुफ्फुसीय जलन के संयोजन से प्राणघातक सिद्ध हो सकता है।

 बाहरी कड़ियाँ 
 Burning Issues Public Education Site
 Chemical constituents of wood smoke
 Health impact of ultrafine particles
 Medicinal smokes
 Shedding new light on wood smoke
 Karlsruhe Institute of Technology (KIT) - Forschungsstelle für Brandschutztechnik: KAMINA - gas sensor microarrays for rapid smoke analysis

 
श्रेणी:आग
कक्षा (भौतिकी)

thumb|200px|दिक् में एक बिंदु के इर्द-गिर्द अपनी अलग-अलग कक्षाओं में परिक्रमा करती दो अलग आकारों की वस्तुएँ 
भौतिकी में कक्षा या ऑर्बिट दिक् (स्पेस) में स्थित एक बिंदु के इर्द-गिर्द एक मार्ग को कहते हैं जिसपर चलकर कोई वस्तु उस बिंदु की परिक्रमा करती है। खगोलशास्त्र में अक्सर उस बिंदु पर कोई बड़ा तारा या ग्रह स्थित होता है जिसके इर्द-गिर्द कोई छोटा ग्रह या उपग्रह अपनी कक्षा में उसकी परिक्रमा करता है। यदि खगोलीय वस्तुओं की कक्षाओं को देखा जाए तो कई भिन्न तरह की कक्षाएँ देखी जाती हैं - कुछ गोलाकार हैं, कुछ अण्डाकार हैं और कुछ इन से अधिक पेचीदा हैं।

श्रेणी:भौतिकी
श्रेणी:खगोलशास्त्र
श्रेणी:हिन्दी विकि डीवीडी परियोजना
*
श्रेणी:ज्योतिष पक्ष
काइपर घेरा

thumb|काइपर घेरे की ज्ञात वस्तुएँ - मुख्य घेरे की वस्तुएँ हरे रंग में, घेरे की बिखरी हुई वस्तुएँ नारंगी रंग में, सौर मण्डल के चार बाहरी ग्रह नीले रंग में, वरुण (नॅप्ट्यून) के इर्द-गिर्द की वस्तुएँ पीले रंग में और बृहस्पति के इर्द-गिर्द की वस्तुएँ गुलाबी रंग में दिखाई गयी हैं

काइपर घेरा, काइपर-ऍजवर्थ घेरा या काइपर बेल्ट हमारे सौर मण्डल का एक बाहरी क्षेत्र है जो वरुण ग्रह (नॅप्ट्यून) की कक्षा (जो सूरज से लगभग ३० खगोलीय इकाई दूर है) से लेकर सूर्य से ५५ ख॰इ॰ तक फैला हुआ है। क्षुद्रग्रह घेरे की तरह इसमें भी हज़ारों-लाखों छोटी-बड़ी खगोलीय वस्तुएँ हैं जो सौर मण्डल के ग्रहों के सृजनात्मक दौर से बची हुई रह गयी। काइपर घेरा का क्षेत्र क्षुद्रग्रह घेरे के क्षेत्र से २० गुना चौड़ा और २०० गुना ज़्यादा फैला हुआ है। जहाँ क्षुद्रग्रह घेरे की वस्तुएँ पत्थर और धातुओं की बनी हुई हैं, वहाँ काइपर घेरे की वस्तुएँ सर्दी की सख्ती से जमे हुए पानी, मीथेन और अमोनिया की मिली-जुली बर्फ़ों की बनी हुई हैं।

सौर मण्डल के ज्ञात बौने ग्रहों में से तीन - यम, हउमेया और माकेमाके - काइपर घेरे के निवासी हैं। वैज्ञानिकों का यह भी मानना है के सौर मण्डल के कुछ प्राकृतिक उपग्रह भी इसी घेरे में जन्मे और घुमते-फिरते अपने ग्रहों के निटक पहुँच कर उनके गुरुत्वाकर्षण में फँस कर उनकी परिक्रमा करने लगे, जैसे की वरुण (नॅप्ट्यून) का उपग्रह ट्राइटन और शनि का उपग्रह फ़ीबी।Johnson, Torrence V.; and Lunine, Jonathan I.; Saturn's moon Phoebe as a captured body from the outer Solar System, Nature, Vol. 435, pp. 69–71

काइपर घेरे का नाम डच-अमेरिकी खगोलशास्त्री जेरार्ड काइपर के नाम पर रखा गया हालाँकि, वास्तव में खुद उन्होंने इसके अस्तित्व की भविष्यवाणी नहीं की थी। वर्ष 1992 में , यम के बाद खोजा जाने वाला पहला काइपर घेरा वस्तु (केबीओ) था। इसकी खोज के बाद से अब तक, ज्ञात काइपर घेरा वस्तुओं (केबीओ'स) की संख्या हज़ार से अधिक हो चुकी है और  से अधिक व्यास वाले 1,00,000 से अधिक केबीओ'स के होने का अनुमान है। प्रारम्भ में यह सोचा गया था कि काइपर बेल्ट ही उन सावधिक धूमकेतुओं का भण्डार है जिनकी कक्षायें 200 सालों से कम अवधि वाली हैं। हालाँकि, नब्बे के दशक के बाद के अध्ययनों ने दर्शाया है कि यह घेरा गतिशीलता की दृष्टि से स्थायित्व वाला है, और धूमकेतुओं की उत्पत्ति का वास्तविक स्थल एक प्रकीर्ण डिस्क है जो नेपच्यून की बहिर्मुखी गति द्वारा 4.5 बिलियन वर्ष पूर्व निर्मित, गतिशीलता के दृष्टि से एक सक्रिय मंडल है; इस प्रकीर्ण डिस्क के कुछ पिण्डों, जैसे कि ऍरिस इत्यादि, की विकेन्द्रता अत्यंत अधिक है और वे अपने परिक्रमा पथ में सूर्य से 100 AU तक की दूरी तक भी चले जाते हैं।

 इन्हें भी देखें 
 वॉयेजर प्रथम
 सौर मण्डल
 क्षुद्रग्रह घेरा

 सन्दर्भ 

श्रेणी:वरुण-पार क्षेत्र
श्रेणी:सौर मंडल
श्रेणी:खगोलशास्त्र
श्रेणी:हिन्दी विकि डीवीडी परियोजना
क्षुद्रग्रह घेरा

thumb|हमारे सौर मण्डल का क्षुद्रग्रह घेरा मंगल ग्रह (मार्ज़) और बृहस्पति ग्रह (ज्यूपिटर) की कक्षाओं के बीच स्थित है - सफ़ेद बिन्दुएँ इस घेरे में मौजूद क्षुद्रग्रहों को दर्शाती हैं

क्षुद्रग्रह घेरा या ऐस्टरौएड बॅल्ट हमारे सौर मण्डल का एक क्षेत्र है जो मंगल ग्रह (मार्ज़) और बृहस्पति ग्रह (ज्यूपिटर) की कक्षाओं के बीच स्थित है और जिसमें हज़ारों-लाखों क्षुद्रग्रह (ऐस्टरौएड) सूरज की परिक्रमा कर रहे हैं। इनमें एक ९५० किमी के व्यास वाला सीरीस नाम का बौना ग्रह भी है जो अपने स्वयं के गुरुत्वाकर्षक खिचाव से गोल अकार पा चुका है। यहाँ तीन और ४०० किमी के व्यास से बड़े क्षुद्रग्रह पाए जा चुके हैं - वॅस्टा, पैलस और हाइजिआ। पूरे क्षुद्रग्रह घेरे के कुल द्रव्यमान में से आधे से ज़्यादा इन्ही चार वस्तुओं में निहित है। बाक़ी वस्तुओं का अकार भिन्न-भिन्न है - कुछ तो दसियों किलोमीटर बड़े हैं और कुछ धूल के कण मात्र हैं।

 अन्य भाषाओँ में 
क्षुद्रग्रह घेरे को अंग्रेज़ी में "ऐस्टरौएड बॅल्ट" (asteroid belt), जर्मन में "ऐस्टेरौइडॅनगुऍरटॅल" (asteroidengürtel) और फ़ारसी में "कमरबंद-ए-सय्यारकहा" () कहा जाता है।

 इन्हें भी देखें 
 सौर मण्डल
 क्षुद्रग्रह

 सन्दर्भ 

श्रेणी:सौर मंडल
श्रेणी:क्षुद्रग्रह घेरा
श्रेणी:खगोलशास्त्र
श्रेणी:हिन्दी विकि डीवीडी परियोजना
और्ट बादल

thumb|upright=1.3|चित्रकार द्वारा कल्पित और्ट बादल का चित्र - ऊपर बाएँ की और काइपर घेरा दिखाया गया है
और्ट बादल या और्ट क्लाउड एक गोले के रूप का धूमकेतुओं का बादल है जो सूर्य से लगभग एक प्रकाश-वर्ष के दूरी पर हमारे सौर मण्डल को घेरे हुए है। इसमें अरबों की संख्या में धूमकेतु हैं। खगोलीय इकाई में एक प्रकाश वर्ष लगभग ५०,००० ख॰ई॰ होता है (१ ख॰ई॰ पृथ्वी से सूरज की दूरी है), यानि और्ट बादल सूरज से पृथ्वी के मुक़ाबले में पचास हज़ार गुना अधिक दूर है। और्ट बादल सौर मण्डल के सब से दूर-तरीन क्षेत्र है। सौर मण्डल के काइपर घेरे और बिखरा चक्र वाले क्षेत्र - जो वैसे बहुत बाहर की ओर माने जाते हैं - दोनों और्ट बादल के हज़ार गुना अधिक सूरज के पास है। यह बात ध्यान योग्य है के वैज्ञानिकों ने और्ट बादल के अस्तित्व के मिल जाने की भविष्यवाणी तो की है लेकिन इसके अस्तित्व का अभी कोई पक्का प्रमाण नहीं मिला है। मानना है के और्ट बादल हमारे सौर मण्डल की गुरुत्वाकर्षक सीमा पर है और उसके बाद सूरज का खिचाव बहुत कम रह जाता है।

 और्ट बादल के क्षेत्र 
वैज्ञानिकों का मानना है के और्ट बादल के दो भिन्न क्षेत्र हैं -
 गोले के अकार का बाहरी और्ट बादल - यह एक पूरा गोला है जो पूरे सौर मण्डल को बाहर से ढके हुए है
 चक्र के अकार वाले भीतरी और्ट बादल - यह एक चपटा चक्र है जो सौर मण्डल के चक्र के बाहर और बहरी और्ट बादल के अन्दर है

 इन्हें भी देखें 
 सौर मण्डल
 धूमकेतु

श्रेणी:वरुण-पार क्षेत्र
श्रेणी:सौर मंडल
श्रेणी:खगोलशास्त्र
श्रेणी:हिन्दी विकि डीवीडी परियोजना
*
बिखरा चक्र

right|thumb|ऍरिस (बौना ग्रह) बिखरे चक्र की सब से बड़ी वस्तु है - यहाँ उसका उपग्रह डिस्नोमिआ भी देखा जा सकता है

बिखरा चक्र या स्कैटर्ड डिस्क (अंग्रेज़ी:scattered disk) हमारे सौर मण्डल का एक बाहरी क्षेत्र है। यह वरुण-पार वस्तुओं के बड़े क्षेत्र का एक उपक्षेत्र है। इसमें बहुत से बर्फ़ीले हीन ग्रह हैं लेकिन यह अधिकतर एक-दुसरे से काफ़ी दूर हैं जिस से यह क्षेत्र बहुत ख़ाली सा है। माना जाता है के इनमें से कुछ हमारे सौर मण्डल के गैस दानव ग्रहों के शक्तिशाली गुरुत्वाकर्षण के प्रभाव से इस क्षेत्र में फेंके गए हैं। इनमें से बहुत सी वस्तुएँ सूरज की परिक्रमा बड़ी टेढ़ी-मेढ़ी कक्षाओं में कर रहे हैं, जो इस बात का संकेत है के इन्हें किसी बड़े ग्रह ने अपने गुरुत्वाकर्षण के थपेड़ों से इन्हें गुलेल की तरह यहाँ फेंक दिया है। यह वस्तुएँ परिक्रमा करते हुए कभी तो सूरज से ३५ खगोलीय इकाई की दूरी पर पहुँच जाती हैं और फिर कभी १०० ख॰ई॰ से भी दूर चली जाती हैं। ऍरिस, जो सौर मण्डल का सब से बड़ा बौना ग्रह है, बिखरे चक्र की सब से बड़ी ज्ञात वस्तु भी है।

 इन्हें भी देखें 
 वरुण-पार वस्तुएँ
 ऍरिस (बौना ग्रह)
 सौर मण्डल

श्रेणी:वरुण-पार क्षेत्र
श्रेणी:सौर मंडल
श्रेणी:हिन्दी विकि डीवीडी परियोजना
*
किन्नर (हीन ग्रह)

thumb|सौर मण्डल की कुछ वस्तुएँ - हरे रंग में काइपर घेरे की वस्तुएँ हैं - किन्नर नारंगी रंग की वह वस्तुएँ हैं जो काइपर घेरे के अन्दर लेकिन क्षुद्रग्रह घेरे के बाहर हैं

किन्नर या सॅन्टॉर ऐसे हीन ग्रह को कहा जाता है जिसमें क्षुद्रग्रह (ऐस्टरौएड) और धूमकेतु (कॉमॅट) दोनों के लक्षण हों। इनका नाम किन्नर नाम की काल्पनिक जाती पर पड़ा है जो घोड़े और मनुष्य का मिश्रण थे। किन्नरों की कक्षाएँ ऐसी होती हैं के वे एक या एक से अधिक गैस दानव ग्रहों की कक्षाओं को पार करते हैं। इनकी कक्षाएँ बहुत ही बेढंगी होती हैं और अक्सर बड़े ग्रहों के पास आने से उनके गुरुत्वाकर्षण के प्रभाव से बदलती रहती हैं। ज़्यादातर किन्नरों का जीवनकाल १० लाख वर्षों से अधिक नहीं होता। या तो वे सूरज या किसी बड़े ग्रह से टकरा जाते हैं, या फिर किसी बड़े ग्रह के गुरुत्वाकर्षण से गुलेल की तरह सौर मंडल के बाहर फेंक दिए जाते हैं।

 इन्हें भी देखें 
 सौर मण्डल

श्रेणी:सौर मंडल
श्रेणी:हिन्दी विकि डीवीडी परियोजना
डॉन्ग होइ विमानक्षेत्र

250px|right|thumb|डॉन्ग होइ विमानक्षेत्र
डॉन्ग होइ विमानक्षेत्रएक वियतनामी हवाई अड्डा है। यह डान्गोई, Quang Binh, 500 इस Hanoi.The फ्रांसीसी सेना में 1930 में निर्मित हवाई अड्डे किमी दक्षिण के प्रांत में है। वह 2008 में वाणिज्यिक उड़ान सेवा शुरू की. यह हनोई और साइगॉन से टिकट दिया है।

श्रेणी:वियतनाम में विमानक्षेत्र
बामयान

thumb|300px|ध्वस्त बौद्ध प्रतिमाएँ
right|thumb|300px|बामियाँ की विशाल बुद्ध प्रतिमा
बामियाँ अफ़्ग़ानिस्तान के मध्य भाग में स्थित एक प्रसिद्ध शहर है। जिस प्रान्त में यह है उसका नाम भी बामयान प्रान्त ही है।

बामियाँ घाटी में 2001 में तालिबान ने दो विशालकाय बौद्ध प्रतिमाओं को गैर-इस्लामी कहकर डायनामाइट से उड़ा दिया था। हाल ही में हमयन स्थित ऑयल-पेंटिंग्स को दुनिया की सबसे पुरानी तेल-चकला का नमूना करार दिया गया।

काबुल से उत्तर-पश्चिम में प्राचीन तक्षशिला-बैक्ट्रिया मार्ग पर बामियाँ के भग्नावशेष आज भी अपने गौरव के प्रतीक है। ह्वेन त्सांग ने फ़न-येन-न (बामियाँ) राज्य का उल्लेख किया है। उसके अनुसार इसका क्षेत्र पश्चिम से पूर्व 2000 ली (लगभग 334 मील) और उत्तर से दक्षिण 300 ली (50 मील.) था। इसकी राजधानी छह-सात ली अथवा एक मील के घेरे में थी। यहाँ के निवासियों की रहन सहन तुषार देशवासियों जैसी थी। उनकी रुचि मुख्यतया बौद्ध धर्म में थी। यहाँ पर कोई 10 विहार थे जिनमें 100 भिक्षु रहते थे जो लोकोत्तरवादी संप्रदाय से संबंधित थे। नगर के उत्तर-पूर्व में पहाड़ी की ढाल पर कोई 140-150 फी. ऊँची बुद्धप्रतिमा थी। वहाँ से दो मील की दूरी पर एक विहार में बुद्ध की महापरिनिर्वाण दशा में एक बड़ी मूर्ति थी। युवान्‌ च्वां‌ के कथनानुसार दक्षिण पश्चिम में 34 मील की दूरी पर एक बौद्ध संघाराम था जहाँ बुद्ध का एक दाँत सुरक्षित रखा था।

इस वृत्तांत की पुष्टि अफगानिस्तान में हिंदूकुश पहाड़ी तथा वामियाँ एवं वहाँ की विशाल मूर्तियों से होती है। एक मील की लंबाई में चट्टान के दोनों छोर पर क्रमश: 120 तथा 115 फी. ऊँची बुद्ध की मूर्तियाँ हैं। छोटी मूर्ति गांधार कला की प्रतीत होती है। वेशभूषा के आधार पर इसकी तिथि ईसवी की दूसरी तीसरी शताब्दी मानी जा सकती है। बड़ी मूर्ति का निर्माण लगभग 100 वर्ष बाद हुआ। इनके पीछे आलों की छतों में चित्रकला के भी अंश मिले हैं। इनको ससानी, भारतीय तथा मध्य एशिया से संबंधित वर्गों में रखा गया है। बामियाँ के चित्र अजन्ता की 9वीं तथा 10वीं गुफाओं के चित्रों तथा मीरन (मध्य एशिया) की कला से मिलते जुलते हैं।

यद्यपि चिंगेंज़ खाँ ने बामियाँ और वहाँ के निवासियों का पूर्णतया अंत कर दिया तथापि बुद्ध की इन प्रतिमाओं का उल्लेख 'आईन ए अकबरी' में भी मिलता है। कहा जाता है, प्रथम अफगान युद्ध के अंग्रेज बंदी सैनिकों को यहाँ रखा गया था।

अफगानिस्तान की तालिबान सरकार ने इन मूर्तियों को सन २००१ में इस्लामविरोधी कहकर इन्हें ध्वस्त करा दिया था।

 सन्दर्भ 

इन्हें भी देखें
बामियान के बुद्ध

श्रेणी:बामयान प्रान्त
श्रेणी:बौद्ध धर्म
श्रेणी:अफ़्गानिस्तान
श्रेणी:अफ़्गानिस्तान के शहर
नियरीड (उपग्रह)

200px|right|thumb|वॉयेजर द्वितीय यान द्वारा ली गयी नियरीड की तस्वीर
नियरीड सौर मण्डल के आठवे ग्रह वरुण का एक उपग्रह है। यह वरुण के सारे उपग्रहों में से तीसरा सबसे बड़ा है। इसकी कभी कोई साफ़ छवि नहीं देखी गयी इसलिए इसका अकार ज्ञात नहीं है, लेकिन इसका औसत व्यास ३४० किमी अनुमानित किया जाता है। 

 अन्य भाषाओँ में 
नियरीड को अंग्रेज़ी में "Neried" कहते हैं।

 इन्हें भी देखें 
 वरुण के प्राकृतिक उपग्रह
 वरुण

श्रेणी:प्राकृतिक उपग्रह
श्रेणी:वरुण के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
कबाबचीनी

right|thumb|300px|कबाबचीनी का पौधा
right|thumb|300px
कबाबचीनी नाम से काली मिर्च सदृश सवृंत फल बाजार में मिलते हैं। इनका स्वाद कटु-तिक्त होता है, किंतु चबाने से मनोरम तीक्ष्ण गंध आती है और जीभ शीतल मालूम होती है। इसे कंकोल (ल्ल), सुगंधमरिच, शीतलचीनी और क्यूबेब (Cubeba) भी कहते हैं। यह पाइपरेसिई (Piperaceae) कुल की पाइपर क्यूबेबा (Piper Cubeba) नामक लता का फल है जो जावा, सुमात्रा तथा बोर्नियो में स्वत: पैदा होती है। लंका तथा दक्षिण भारत के कुछ भागों में भी इसे उगाया जाता है।

कबाबचीनी की लता आरोही एवं वर्षानुवर्षी, कांड स्पष्ट तथा मोटी संधियों से युक्त और पत्र चिकने, लंबाग्र, सवृंत और स्पष्ट शिराओंवाले तथा अधिकतर आयताकार होते हैं। पुष्प अवृंत, द्विक्षयक (dioecious) और शूकी (स्पाइक, spike) मंजरी से निकलते हैं। व्यवहार के लिए अपक्व परंतु पूर्ण विकसित फलों को ही तोड़कर सुखाया जाता है। ये गोलाकार, सूखने पर गाढ़े भूरे रंग के किंतु धूलिधूसरित, व्यास के लगभग चार मिलीमीटर और एक बीजवाले होते हैं। फलत्वक्‌ के ऊपर सिलवटों का जाल बना होता है। फल के शीर्ष भाग पर त्रिरश्म्याकार (ट्राइरेडिएट, triradiate) वर्तिकाग्र (स्टिग्मा, stigma) और आधार पर लगभग चार मिलीमीटर लंबी वृंत सदृश बाह्यवृद्धि उपस्थित रहती है।

आयुर्वेदीय चिकित्सा में इसका उपयोग बहुत कम हाता है, परंतु नव्य चिकित्सा पद्धति में इसका बहुत महत्व है। इसे कटु तिक्त, दीपक-पाचक, वृश्य तथा कफ, वात, तृषा एवं मुख की जड़ता और दुर्गंध दूर करनेवाली कहा गया है। श्लेष्मल कलाओं, विशेषत: मूत्र मार्ग, गुदा एवं श्वासमार्ग की श्लेष्मल कलाओं पर इसकी उत्तेजक क्रिया होती है। पुराने सुजाक (पूयमेह), अर्श तथा पुराने कफरोग में उत्तेजक, मूत्रजनक, पूतिहर, वातनाशक, दीपक और कफघ्न गुणों के कारण इसका प्रचुर उपयोग होता है। कबाबचीनी में 5-20 प्रतिशत उड़नेवाला तैल होता है, जिसमें टरपीन (Terpene), सेस्क्वि-टरपीन (Sesqui-Terpene) तथा केडिनीनी (Cadinene) आदि श्रेणी के कई द्रव्यों का मिश्रण होता है।
 सन्दर्भ 

 बाहरी कड़ियाँ 

श्रेणी:अफीकी खाना
श्रेणी:मसाले
महिला जननांग कर्तन

right|thumb|300px|अफ्रीका के वे भाग जहाँ स्त्रियों का खतना अब भी किया जाता है।
right|thumb|300px|महिला जननांग कर्तन के प्रकार

विश्व स्वास्थ्य संगठन द्वारा परिभाषित महिला जननांग कर्तन की परिभाषा निम्न प्रकार है: "वो सभी प्रक्रियाएँ जिनमें महिला जननांग (गुप्तांग) के बाहरी भाग को आंशिक अथवा पूर्ण रूप से हटा दिया जाता है अथवा किसी गैर चिकित्सकीय कारण से महिला यौन अंगों को होने वाली क्षति को कहा जाता है।"

left|thumb|400px|मध्य अफ्रीकी देश और फ्रांस के भूतपूर्व उपनिवेश उबांगी-शारी में प्रम्परागत जननांग-कर्तन

जननांग कर्तन की यह प्रथा अफ्रीका, एशिया, मध्य पूर्व आदि में पायी जाती है। २०१६ में यूनिसेफ ने अनुमान लगाया था कि वर्तमान में जीवित लगभग २० करोड़ महिलाओं के जननांग कर्तित हैं। ये महिलाएँ ३० देशों की हैं जिनमें से २७ अफ्रीका के हैं और शेष इंडोनेशिया, इराकी कुर्दिस्तान, और यमन की हैं।

जननांग कर्तन का कार्य प्रायः एक परम्परागत कर्तक द्वारा ब्लेड से किया जाता है। यह कार्य जन्म के कुछ दिनों के पश्चात से लेकर यौवनारम्भ (पबर्टी आने) तक और उसके बाद भी किया  जाता है। जो आंकड़े उपलब्ध हैं उनमें से आधे से अधिक का कर्तन ५ वर्ष की आयु ए पहले ही कर दिया जाता है। कर्तन की विधि एक देश से दूसरे देश में और एक समाज से दूसरे समाज में अलग-अलग हैं। कहीं पर क्लिटोरल हुड और क्लिटोरल ग्लान्स को काटकर निकाल दिया जाता है;  कहीं आन्तरिक लेबिया को काटकर निकाल दिया जाता है; कहीं आन्तरिक और बाह्य लिबिया को निकाल दिया जाता है और भग को ही बन्द कर दिया जाता है। यदि योनि को बन्द किया जाता है तो मूत्र त्याग करने तथा मासिक धर्म के समय निकलने वाले द्रव के लिए एक छोटा सा छिद्र छोड़ दिया जाता है। सम्भोग करने के लिए योनि को खोला जाता है और बच्चे के जन्म देने के समय और अधिक खोल दिया जाता है।

 सन्दर्भ 

इन्हें भी देखें
खतना

श्रेणी:नारीवाद
नीना हार्टली

नीना हार्टली (बचपन का नाम मारी लौइसे हर्त्मन ११ मार्च १९५९) एक अमरीकी पोर्न स्टार है।

 इन्हें भी देखें 
 रेमी लाक्रोइक्स
 यास्मीना अली
 निकी बेंज
 जेन्ना जेम्सन
 औरोरा स्नो
 स्टॉर्मी डैनियल्स

सन्दर्भ

 बाहरी कड़ियाँ 
 

श्रेणी:महिला व्यस्क फ़िल्म अभिनेता
श्रेणी:1959 में जन्मे लोग
श्रेणी:अमेरिका के लोग
श्रेणी:जीवित लोग
गांगेय वर्ष

300px|right|thumb|अंतिम गांगेय वर्ष में आकाशगंगा केंद्र (GC) के इर्दगिर्द सूर्य की कक्षा (पीला बिन्दु और सफेद वक्र) का दृश्यचित्रण। लाल डॉट्स एक निगरानी कार्यक्रम में यूरोपीय दक्षिणी वेधशाला द्वारा अध्ययन किये सितारों की स्थिति के अनुरूप है।

 गांगेय वर्ष (Galactic year), सौरमंडल द्वारा आकाशगंगा के केंद्र का एक पूर्ण चक्कर लगाने में लिया जाने वाला समय है |Cosmic Year , Fact Guru, University of Ottawa एक गांगेय वर्ष का अनुमानित मान २२ से २५ करोड़ वर्ष है | इसे GY संकेत द्वारा दर्शाया जाता है | नासा के अनुसार, सौर मंडल 8,28,000 किमी/घंटा (230 किमी/सेकंड) या 5,14,000 मील प्रति घंटा (143 मील/सेकंड) की औसत गति से यात्रा कर रहा है,http://starchild.gsfc.nasa.gov/docs/StarChild/questions/question18.html  NASA - StarChild Question of the Month for February 2000 जो प्रकाश की गति का 1300वां है। यदि आप इसी गति से एक जेट विमान में भूमध्य रेखा के साथ-साथ यात्रा कर सकते हो, तो आपका दुनिया भर में जाना करीब 2 मिनट और 54 सेकंड में हो पाएगा। नासा के अनुसार, यहां तक ​​कि इस अविश्वसनीय गति पर, यह भी मिल्कीवे आकाशगंगा के केन्द्र की एक बार परिक्रमा के लिए सौरमंडल के 23 करोड़ साल लेता है |

गांगेय वर्ष ब्रह्मांडीय और भूवैज्ञानिक समयावधि के चित्रण के लिए एक साथ एक सुविधाजनक उपयोगी इकाई प्रदान करता है। इसके विपरीत, एक "अरब-वर्ष" पैमाना भूगर्भिक घटनाओं के बीच उपयोगी विभेद की अनुमति नहीं देता है और एक "लाख-वर्ष" पैमाने को कुछ हद तक ही बड़ी संख्या की जरुरत होती है |

 समय रेखा 
निम्न सूची मानती है कि एक गांगेय वर्ष लगभग 22.5 करोड़ वर्ष है।
लगभग 61 गांगेय वर्ष पहलेबिग बैंगलगभग 54 गांगेय वर्ष पहले मंदाकिनी का जन्म18.4 गांगेय वर्ष पहलेसूर्य का जन्म17-18 गांगेय वर्ष पहलेपृथ्वी पर  महासागरों का उदय 15 गांगेय वर्ष पहले जीवन की शुरुआत14 गांगेय वर्ष पहले प्रोकेरियोटिक जीवों का उदय13 गांगेय वर्ष पहले जीवाणु का उदय10 गांगेय वर्ष पहलेस्थिर महाद्वीपों का उदय7 गांगेय वर्ष पहले यूकेरियोट जीवों का उदय6.8 गांगेय वर्ष पहलेबहुकोशिकीय जीवों का उदय2.8 गांगेय वर्ष पहले कैम्ब्रियन विस्फोट1 गांगेय वर्ष पहले पर्मीयन–ट्रायएसिक विलोपन घटना0.26 गांगेय वर्ष पहले क्रीटेशस-पेलिओजीन विलोपन घटना0.001 गांगेय वर्ष पहले आधुनिक मानव का आगाजआज का दिनभविष्य के 6 गांगेय वर्ष मेंसूर्य के वासयोग्य क्षेत्र का पृथ्वी की कक्षा से बाहर विस्थापन भविष्य के 22 गांगेय वर्ष मेंहमारी आकाशगंगा और एंड्रोमेडा आकाशगंगा भिड़ने को तैयारभविष्य के 25 गांगेय वर्ष मेंसूर्य ने एक ग्रहीय नीहारिका छितेरी, पीछे एक  श्वेत-वामन छोड़ा

श्रेणी:खगोलशास्त्र
श्रेणी:आकाशगंगा
श्रेणी:इकाई
श्रेणी:समय की इकाई

 सन्दर्भ
आंकड़ा संपीडन

संगणक विज्ञान तथा सूचना सिद्धांत के अन्तर्गत किसी सूचना को मूल रूप में निरूपित करने के लिये प्रयुक्त बिट (bits) की संख्या से कम बिटों द्वारा निरूपित करने को आकड़ा संपीडन (डेटा कम्प्रेशन) कहते हैं। इसे 'सोर्स कोडिंग', 'बिट-रेट न्यूनीकरण' (bit-rate reduction) भी कहा जाता है। यह दो प्रकार से किया जा सकता है - सूचना की क्षति के बिना (lossless compression) तथा सूचना की सहनीय क्षति के साथ (lossy compression) 

संपीडन महंगे संसाधनों की बचल करता है ; जैसे हार्ड डिस्क की जगह तथा ट्रांसमिशन बैंडविथ आदि। कभी-कभी इससे हानि भी सम्भव है। जैसे संपीडित विडियो डेटा के लिये महंगा प्रतिसंपीडक (डी-कम्प्रेसिंग) हार्डवेयर आवश्यक हो तो यह एक हानि है। इस कारण आंकड़ा संपीडक योजनाओं की डिजाइन विभिन्न कारकों को संतुलित करते हुए करनी पड़ती है। 

 बाहरी कड़ियाँ 
 Introduction to Data Compression by Guy E Blelloch from CMU

 
श्रेणी:कंप्युटर भंडारण
प्रोटिअस (उपग्रह)

200px|right|thumb|वॉयेजर द्वितीय यान द्वारा ली गयी प्रोटिअस की तस्वीर
प्रोटिअस सौर मण्डल के आठवे ग्रह वरुण का एक उपग्रह है। यह वरुण के सारे उपग्रहों में से दूसरा सबसे बड़ा है। प्रोटिअस का औसत व्यास ४०० किमी है और इसका अकार थोड़ा बेढंगा है (यानि गोल नहीं है)। इसकी ज़मीन उबड़-खाबड़ है और इसपर कुछ ऊँचाइयाँ २० किमी तक की देखी गयी हैं। उल्का-पिंडों के गिरने से इस पर कई गढढे भी हैं और ऐसे सब से बड़े गढढे की चौड़ाई २०० किमी है। इस उपग्रह का रंग गढ़ा प्रतीत होता है। वैज्ञानिकों का अनुमान है के वरुण का यह चन्द्रमा वरुण के साथ-साथ निर्मित नहीं हुआ था, बल्कि उस मलबे के कुछ जमावड़े से बन गया है जब वरुण नें अपने से पास गुज़रते हुए ट्राइटन को अपने शक्तिशाली गुरुत्वाकर्षण के क़ब्ज़े में लेकर उसे अपना उपग्रह बना लिया। उस दौरान वरुण के इर्द-गिर्द घूम रहे पुराने उपग्रहों में गुरुत्वकर्षण के बदलते प्रभाव से काफ़ी टकराव हुए थे जिनसे वे उपग्रह ध्वस्त हो गए और अपना मलबा छोड़ गए और प्रोटिअस उसी का नतीजा है।

 अन्य भाषाओँ में 
प्रोटिअस को अंग्रेज़ी में "Proteus" कहते हैं।

 इन्हें भी देखें 
 वरुण के प्राकृतिक उपग्रह
 वरुण (ग्रह)
 ट्राइटन (उपग्रह)

श्रेणी:प्राकृतिक उपग्रह
श्रेणी:वरुण के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
लरिसा (उपग्रह)

200px|right|thumb|वॉयेजर द्वितीय यान द्वारा ली गयी लरिसा की दो तस्वीरें
लरिसा सौर मण्डल के आठवे ग्रह वरुण का एक उपग्रह है। यह वरुण के सारे उपग्रहों में से चौथा सबसे बड़ा है। लरिसा का औसत व्यास २०० किमी से ज़रा कम है और इसका अकार बेढंगा है (यानि गोल नहीं है)। इस उपग्रह का रंग गाढ़ा प्रतीत होता है। वैज्ञानिकों का अनुमान है के वरुण का यह चन्द्रमा वरुण के साथ-साथ निर्मित नहीं हुआ था, बल्कि उस मलबे के कुछ जमावड़े से बन गया है जब वरुण नें अपने से पास गुज़रते हुए ट्राइटन को अपने शक्तिशाली गुरुत्वाकर्षण के क़ब्ज़े में लेकर उसे अपना उपग्रह बना लिया। उस दौरान वरुण के इर्द-गिर्द घूम रहे पुराने उपग्रहों में गुरुत्वकर्षण के बदलते प्रभाव से काफ़ी टकराव हुए थे जिनसे वे उपग्रह ध्वस्त हो गए और अपना मलबा छोड़ गए और लरिसा उसी का नतीजा है। ट्राइटन को छोड़कर, वरुण के अन्य उपग्रहों का निर्माण कुछ ऐसे ही हुआ था।

लरिसा धीरे-धीरे वरुण के समीप आता जा रहा है और वैज्ञानिकों का विचार है के कुछ समय बात यह या तो वरुण के वायुमंडल में गिरकर ध्वस्त हो जाएगा या वरुण की रोश सीमा के अन्दर आने से उसके गुरुत्वाकर्षण द्वारा तोड़कर एक उपग्रही छल्ले के लिए मलबा बन जाएगा।

 अन्य भाषाओँ में 
लरिसा को अंग्रेज़ी में "Larissa" कहते हैं।

 इन्हें भी देखें 
 वरुण के प्राकृतिक उपग्रह
 वरुण (ग्रह)
 ट्राइटन (उपग्रह)

श्रेणी:प्राकृतिक उपग्रह
श्रेणी:वरुण के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
गैलाटिआ (उपग्रह)

200px|right|thumb|वॉयेजर द्वितीय यान द्वारा ली गयी गैलाटिआ की तस्वीर - यह चित्र थोड़ा खिचा हुआ है, वास्तव में गैलाटिआ इतना लम्बा नहीं है
गैलाटिआ सौर मण्डल के आठवे ग्रह वरुण का एक उपग्रह है। यह वरुण के सारे उपग्रहों में से उस से चौथा सबसे समीप परिक्रमा करने वाला उपग्रह है। लरिसा का औसत व्यास १७६ किमी है और इसका अकार बेढंगा है (यानि गोल नहीं है)। इस उपग्रह का रंग गाढ़ा प्रतीत होता है। वैज्ञानिकों का अनुमान है के वरुण का यह चन्द्रमा वरुण के साथ-साथ निर्मित नहीं हुआ था, बल्कि उस मलबे के कुछ जमावड़े से बन गया है जब वरुण नें अपने से पास गुज़रते हुए ट्राइटन को अपने शक्तिशाली गुरुत्वाकर्षण के क़ब्ज़े में लेकर उसे अपना उपग्रह बना लिया। उस दौरान वरुण के इर्द-गिर्द घूम रहे पुराने उपग्रहों में गुरुत्वकर्षण के बदलते प्रभाव से काफ़ी टकराव हुए थे जिनसे वे उपग्रह ध्वस्त हो गए और अपना मलबा छोड़ गए और गैलाटिआ उसी का नतीजा है। ट्राइटन को छोड़कर, वरुण के अन्य उपग्रहों का निर्माण कुछ ऐसे ही हुआ था।

वरुण के कुछ अन्य अंदरूनी चंद्रमाओं की तरह, गैलाटिआ भी धीरे-धीरे वरुण के समीप आता जा रहा है और वैज्ञानिकों का विचार है के कुछ समय बात यह या तो वरुण के वायुमंडल में गिरकर ध्वस्त हो जाएगा या वरुण की रोश सीमा के अन्दर आने से उसके गुरुत्वाकर्षण द्वारा तोड़कर एक उपग्रही छल्ले के लिए मलबा बन जाएगा।

 अन्य भाषाओँ में 
गैलाटिआ को अंग्रेज़ी में "Galatea" कहते हैं।

 इन्हें भी देखें 
 वरुण के प्राकृतिक उपग्रह
 वरुण (ग्रह)
 ट्राइटन (उपग्रह)

 सन्दर्भ 

श्रेणी:प्राकृतिक उपग्रह
श्रेणी:वरुण के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
डस्पीना (उपग्रह)

200px|right|thumb|वॉयेजर द्वितीय यान द्वारा ली गयी तस्वीरों पर आधारित, डस्पीना का कंप्यूटर चित्र (नीला गोला वरुण ग्रह को दर्शाता है जिसके इर्द-गिर्द डस्पीना परिक्रमा करता है
डस्पीना सौर मण्डल के आठवें ग्रह वरुण का एक उपग्रह है। यह वरुण के सारे उपग्रहों में से उससे तीसरा सबसे समीप परिक्रमा करने वाला उपग्रह है। डस्पीना का औसत व्यास १५० कि॰मी॰ है और इसका आकार बेढंगा है (यानि गोल नहीं है)। इस उपग्रह का रंग गाढ़ा प्रतीत होता है। वैज्ञानिकों का अनुमान है के वरुण का यह चन्द्रमा वरुण के साथ-साथ निर्मित नहीं हुआ था, बल्कि उस मलबे के कुछ जमावड़े से बन गया है जब वरुण नें अपने से पास गुज़रते हुए ट्राइटन को अपने शक्तिशाली गुरुत्वाकर्षण के क़ब्ज़े में लेकर उसे अपना उपग्रह बना लिया। उस दौरान वरुण के इर्द-गिर्द घूम रहे पुराने उपग्रहों में गुरुत्वकर्षण के बदलते प्रभाव से काफ़ी टकराव हुए थे जिनसे वे उपग्रह ध्वस्त हो गए और अपना मलबा छोड़ गए और डस्पीना उसी का नतीजा है। ट्राइटन को छोड़कर, वरुण के अन्य उपग्रहों का निर्माण कुछ ऐसे ही हुआ था।

वरुण के कुछ अन्य अंदरूनी चंद्रमाओं की तरह, डस्पीना भी धीरे-धीरे वरुण के समीप आता जा रहा है और वैज्ञानिकों का विचार है कि कुछ समय बात यह या तो वरुण के वायुमंडल में गिरकर ध्वस्त हो जाएगा या वरुण की रोश सीमा के अन्दर आने से उसके गुरुत्वाकर्षण द्वारा तोड़कर एक उपग्रही छल्ले के लिए मलबा बन जाएगा।

 अन्य भाषाओँ में 
डस्पीना को अंग्रेज़ी में "Despina" कहते हैं।

 इन्हें भी देखें 
 वरुण के प्राकृतिक उपग्रह
 वरुण (ग्रह)
 ट्राइटन (उपग्रह)

 सन्दर्भ 

श्रेणी:प्राकृतिक उपग्रह
श्रेणी:वरुण के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
थलैसा (उपग्रह)

200px|right|thumb|वॉयेजर द्वितीय यान द्वारा ली गयी तस्वीरों पर आधारित, थलैसा का कंप्यूटर चित्र (नीला गोला वरुण ग्रह को दर्शाता है जिसके इर्द-गिर्द थलैसा परिक्रमा करता है
थलैसा सौर मण्डल के आठवे ग्रह वरुण का एक उपग्रह है। यह वरुण के सारे उपग्रहों में से उस से दूसरा सबसे समीप परिक्रमा करने वाला उपग्रह है। थलैसा का औसत व्यास ८२ किमी है और इसका अकार बेढंगा है (यानि गोल नहीं है)। इस उपग्रह का रंग गाढ़ा प्रतीत होता है। वैज्ञानिकों का अनुमान है के वरुण का यह चन्द्रमा वरुण के साथ-साथ निर्मित नहीं हुआ था, बल्कि उस मलबे के कुछ जमावड़े से बन गया है जब वरुण नें अपने से पास गुज़रते हुए ट्राइटन को अपने शक्तिशाली गुरुत्वाकर्षण के क़ब्ज़े में लेकर उसे अपना उपग्रह बना लिया। उस दौरान वरुण के इर्द-गिर्द घूम रहे पुराने उपग्रहों में गुरुत्वकर्षण के बदलते प्रभाव से काफ़ी टकराव हुए थे जिनसे वे उपग्रह ध्वस्त हो गए और अपना मलबा छोड़ गए और थलैसा उसी का नतीजा है। ट्राइटन को छोड़कर, वरुण के अन्य उपग्रहों का निर्माण कुछ ऐसे ही हुआ था।

वरुण के कुछ अन्य अंदरूनी चंद्रमाओं की तरह, थलैसा भी धीरे-धीरे वरुण के समीप आता जा रहा है और वैज्ञानिकों का विचार है के कुछ समय बात यह या तो वरुण के वायुमंडल में गिरकर ध्वस्त हो जाएगा या वरुण की रोश सीमा के अन्दर आने से उसके गुरुत्वाकर्षण द्वारा तोड़कर एक उपग्रही छल्ले के लिए मलबा बन जाएगा।

 अन्य भाषाओँ में 
थलैसा को अंग्रेज़ी में "Thalassa" कहते हैं। इसका सही उच्चारण थ़लैसा है जिसका पहला वर्ण "थ" से मिलता-जुलता लेकिन थोड़ा सा भिन्न "थ़" है।

 इन्हें भी देखें 
 वरुण के प्राकृतिक उपग्रह
 वरुण (ग्रह)
 ट्राइटन (उपग्रह)
 "थ़" वर्ण का उच्चारण

 सन्दर्भ 

श्रेणी:प्राकृतिक उपग्रह
श्रेणी:वरुण के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना